《齐天乐 重游沧浪亭》
清代·陈锐

馆梧霜叶秋飞尽，高城雁回初响。半潦通桥，层烟冠石，吟屐萧萧孤上。

寒钟又放。送天末潮音，替人悲壮。倚遍危阑，旧游谁共诉心赏。

文章流寓自古，水亭风咏地，空肃遗像。土木移形，衣冠换目，时事几翻新样。

沈吟片晌。指吴会浮云，晚生千嶂。待语西施，越丝愁细网。

作者简介：陈锐，字伯韬，武陵人。光绪癸巳举人，江苏试用知县。有《抱碧斋诗集》。